cyanic-selkie/wikianc huggingface dataset:
सरोजिनी वरदप्पन
सरोजिनी वरदप्पन (२१ सितम्बर १९२१ − १७ अक्टूबर २०१३) तमिलनाडु से एक भारतीय सामाजिक कार्यकर्ता थी। वो मद्रास राज्य के मुख्यमंत्री एम. भक्तवत्सलम की पुत्री और जयंती नटराजन की बड़ी बहन थी। सरोजिनी को वर्ष 1973 में पद्मश्री सम्मान से नवाजा गया था। उन्हें वर्ष 2004 और 2009 के लिए जानकी देवी बजाज पुरस्कार भी दिया गया था। सरोजिनी को सन २००९ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। उनका १७ अक्टूबर २०१३ को भारतीय समयानुसार सुबह सात बजकर 50 मिनट पर निधन हो गया।
तृषा कृष्णन
तृषा कृष्णन (जन्म 4 मई 1983), खाली तृषा नाम से जानी जाती हैं, भारतीय अभिनेत्री और मॉडल हैं, जो मुख्यत दक्षिण भारत के सिनेमा में काम करती हैं जहाँ इन्होंने एक सफल करियर गढ़ा हैं। चेन्नई में जन्मी तृषा, मिस चेन्नई और इस जैसी सुंदरता प्रतियोगिता जीतने के बाद सुर्खियों में आई।  तमिल फ़िल्म सामी, गिल्ली और तेलुगू फ़िल्म वर्षम से उन्हें सफलता मिली। तृषा ने प्रियदर्शन की फ़िल्म खट्टा मीठा से हिंदी फ़िल्मों में आगाज़ किया था। तृषा पशुओं के साथ नैतिक व्यवहार के पक्षधर लोग संस्था की समर्थक हैं और वो जानवरों के साथ होने वाले अन्याय के खिलाफ़ हैं।
प्रारंभिक जीवन
तृषा 1983 में चेन्नई के तमिल अय्यर परिवार में जन्मी अपनी माता-पिता की अकेली संतान हैं। इन्होंने अपनी पढ़ाई सेक्रेड हार्ट मैट्रिकुलेशन स्कूल, चेन्नई से पूरी की थी, बाद में आगे जाकर इन्होंने इतिराज कॉलेज फॉर विमेन से व्यवसाय प्रशासन में स्नातक (BBA) किया।  1999 में तृषा ने मिस सलेम और 2000 में मिस चेन्नई सौंदर्य प्रतियोगिता जीती थी जिसके बाद उनको फ़िल्मों और विज्ञापन मिलना शुरू हुए। उन्होनें 2001 मिस इंडिया में "सुंदर मुस्कान" पुरस्कार भी जीता था।
करियर
सबसे पहले वो फाल्गुनी पाठक के गाने "मेरी चुनर उड़-उड़ जाए" में दिखी थी, आयशा टाकिया की सहेली के रूप में। सबसे पहली फ़िल्म उनकी जोड़ी नामक तमिल फ़िल्म थी जिसमें उनका किरदार श्रेयरहित था। बाद में प्रियदर्शन ने अपनी तमिल फिल्म लेसा लेसा में एक अभिनय भूमिका के लिए तृषा से संपर्क किया था। तथापि यह फ़िल्म गंभीर रूप से लम्बी खिच गई, इसलिए 2002 की तमिल फ़िल्म मौनम पेसीयाडे उनकी मुख्य भूमिका वाली पहली फ़िल्म थी। 2003 की फ़िल्म सामी, विक्रम के विपरीत जिसमें उन्होनें तमिल ब्राह्मण लड़की का किरदार निभाया था, तृषा की सबसे पहली सफल फ़िल्म थी।
2004 में उन्होनें तेलुगू सिनेमा में कदम रखा, वर्षम् से जिसने उन्हें रातोंरात सनसनी बना दिया। उनके द्वारा निभाया गया किरदार, एक मध्यवर्गीय लड़की जो अपने पिता के आग्रह पर एक फिल्म स्टार बन जाती हैं को काफ़ी सराहा गया। तृषा को अपने प्रदर्शन के लिए दूसरों के अलावा फिल्मफेयर पुरस्कार दक्षिण में सर्वश्रेष्ठ अभिनेत्री (तेलुगू) का पुरस्कार मिला। उनकी अगली फ़िल्म गिल्ली नाम की तमिल फ़िल्म थी जिसमें वो विजय के विपरीत थी। फ़िल्म 2004 की सबसे बड़ी हिट साबित हुई।
आगे के वर्षों में तृषा की कई फ़िल्में आई पर उनमें उनके द्वारा निभाए गए किरदार उनके पुरुष सहकर्मियों के आगे दब गए और उनका काम सीमित था। 2005 फ़िल्म नुव्वोस्टनन्टे नेनोड्ड्न्टन उनकी दूसरी तेलुगू फ़िल्म थी। फ़िल्म प्रभु देवा के द्वारा निर्देशित करी पहली फ़िल्म थी जिसमें सिद्धार्थ मुख्य अभिनेता थे। तृषा द्वारा निभाई गई गाँव की लड़की की भूमिका के लिए उन्हें लगातार दूसरा सर्वश्रेष्ठ अभिनेत्री (तेलुगू) का फिल्म फेयर अवार्ड मिला और सबसे पहला नंदी पुरस्कार। फिल्म ने अंततः आठ दक्षिणी फिल्मफेयर पुरस्कार सुरक्षित किए, किसी तेलुगु फिल्म द्वारा सबसे ज़्यादा, जबकि फ़िल्म बॉक्स ऑफिस पर भी बेहद सफल बनकर उभरी। तृषा ने इसके तमिल रीमेक में भी अपनी भूमिका दोहरा ही।
उनकी अगली फ़िल्में जी और आदि जिसमें क्रमशः, वो अजित कुमार और विजय के साथ जोड़ी में थी, आलोचनात्मक और आर्थिक विफलताएँ थी। वर्षम् और नुव्वोस्टनन्टे नेनोड्ड्न्टन की सफलताओं ने उन्हें एम एस राजू की तीसरी तेलुगू फ़िल्म मिली, पूर्णिनामी। तृषा की नामधारी भूमिका वाली ये फ़िल्म बहुत बड़ी असफलता बनी। 2006 की तृषा की आखिरी तमिल फ़िल्म उनाक्कम इनाक्कम, नुव्वोस्टनन्टे नेनोड्ड्न्टन की रीमेक, टिकड़ खिड़की पर काफ़ी सफल रही। उनकी अगली तेलुगू फ़िल्म स्टालिन थी जिसमें वो चिरंजीवी के विपरीत थी और फिर वो सैनिकुडु में दिखी महेश बाबू के साथ।
हार्नब्लेंड
हार्नब्लेंड (Hornblende) खनिजों की एक शृंखला का नाम है (फेरोहॉर्नब्लेण्ड - मग्नेशियोहॉर्नब्लेण्ड)। किन्तु इसको अपने आप में खनिज नहीं माना जाता।
इंदरजीत कौर बरठाकुर
इंदरजीत कौर बरठाकुर  को सन २००९ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये मेघालय राज्य से हैं।
स्पेन्ता अमेशा
'''स्पेन्ता aamresh
' (संस्कृत: स्पन्द अमृत'') पारसी धर्म में अमृतमयी ऊर्जा का नाम है।
इसके ६ रूप हैं
प्राचीन मंदिर,डोंडी लोहारा,दुर्ग
प्राचीन मंदिर छत्तीसगढ़ राज्य के दुर्ग जिले में डोंडी लोहारा नगर में स्थित है। यह स्मारक छत्तीसगढ़ राज्य द्वारा संरक्षित है।
संयुक्त राष्ट्र अंतरराष्ट्रीय मादक पदार्थ नियंत्रण कार्यक्रम
संयुक्त राष्ट्र अंतरराष्ट्रीय मादक पदार्थ नियंत्रण कार्यलय; United Nations International Drug Countrol Programme: - (UNDCP) यह कार्यक्रम महासभा द्वारा 1991 में नशाखोरी एवं मादक पदार्थों की तस्करी से निपटने के वैश्विक प्रयासों के अंतर्गत शुरू किया गया था। यह संयुक्त राष्ट्र सचिवालय के मादक द्रव्य प्रभाग, अंतरराष्ट्रीय मादक पदार्थ नियंत्रण बोर्ड के सचिवालय तथा संयुक्त राष्ट्र नशाखोरी नियंत्रण कोष की गतिविधियों के मध्य समन्वय तथा एकीकरण स्थापित करता है। इसका मुख्यालय वियना में है। 1991 में इसके विश्व में 23 क्षेत्रीय कार्यालय थे। यह मादक पदार्थ नियंत्रण एवं अपराध रोकथाम हेतु संयुक्त राष्ट्र कार्यालय तथा अंतरराष्ट्रीय अपराध रोकथाम केंद्र (सीआईसीपी) का एक अभिन्न अंग भी है।
माघ मेला, उत्तरकाशी
माघ मेला उत्तरकाशी इस जनपद का काफी पुराना धार्मिक/सांस्कृति तथा व्यावसायिक मेले के रूप में प्रसिद्ध है। इस मेले का प्रतिवर्ष मकर संक्राति के दिन पाटा-संग्राली गांवों से कंडार देवता के साथ -साथ अन्य देवी देवताओं की डोलियों का उत्तरकाशी पहुंचने पर शुभारम्भ होता है। यह मेला 14 जनवरी मकर संक्राति से प्रारम्भ हो 21 जनवरी तक चलता है। इस मेले में जनपद के दूर दराज से धार्मिक प्रवृत्ति के लोग जहाँ गंगा स्नान के लिये आते हैं। वहीं सुदूर गांव के ग्रामवासी अपने-अपने क्षेत्र के ऊन एवं अन्य हस्तनिर्मित उत्पादों को बेचने के लिये भी इस मेले में आते हैं। इसके अतिरिक्त प्राचीन समय में यहाँ के लोग स्थानीय जडी-बूटियों को भी उपचार के लिये लाते थे किन्तु वर्तमान समय में इस पर प्रतिबन्ध लगने के कारण अब मात्र ऊन आदि के उत्पादों का ही यहाँ पर विक्रय होता है। वर्तमान काल मे यहाँ आने वाले व्यापारियों में मुस्लिमों की संख्या आश्चर्यजनक रूप से बढ़ी है, जो कि स्थानीय लोगों एवं उत्तराखंड की संस्कृति के ध्वज्वाहक लोगों के लिए चिंता का सबब सा बना हुआ है।
मूल आधार
पहुंचें उत्तरकाशी माघ मेले का महत्व मात्र जनपद उत्तरकाशी तक ही सीमित नहीं है बल्कि इस मेले का धार्मिकता के आधार पर भी अन्य जनपदों/प्रदेश स्तर पर पहचान एवं आस्था है, इसका मुख्य कारण इस मेले का काशी विश्वनाथ जी की नगरी में हिन्दू धर्म के आधार पर महात्म्य माह माघ में होना है।
वर्तमान स्वरूप
वर्तमान समय में यह मेला धार्मिक/ सांस्कृतिक एवं विकास मेले के अतिरिक्त पर्यटक मेले के रूप में भी अपनी पहचान बना रहा है। इसका मुख्य कारण वर्तमान विभाग द्वारा यहाँ के पर्यटक स्थलों के विकास एवं प्रचार/प्रसार की मुख्य भूमिका रही है। चूंकि यह मेला माह जनवरी में आयोजित होता है जिसके कारण उस समय पहाडों में अत्यधिक बर्फ रहती है पर्यटन विभाग द्वारा दयारा बुग्याल को स्कीइंग सेंटर के रूप में विकसित/प्रचारित करने के कारण इस क्षेत्र में काफी पर्यटकों का आवागमन होता है। भविष्य में इस प्रकार के आयोजनों से माघ मेले में देशी/विदेशी पर्यटकों की संख्या में वृद्धि होने की पूरी आशा है। माघ मेला उत्तरकाशी का यदि सम्यकरूप से प्रचार-प्रसार किया जाय एवं इसे महोत्सव का रूप दिया जाय तो निसन्देह जहाँ एक ओर इससे पर्वतीय संस्कृति का प्रचार-प्रसार होगा वहीं देशी-विदेशी पर्यटकों के आवागमन में वृद्धि के साथ पर्यटन की दिशा में मील का पत्थर साबित होगा।
प्रतिरोध वेल्डन
प्रतिरोध वेल्डन (resistance welding) में धातु के दो टुकड़ों को जोडने के लिये विद्युत धारा के साथ यांत्रिक दाब का सहारा लिया जाता है। वेल्डन एलेक्ट्रोडों में उस समय धारा बहती है जब वेल्ड किये जा रहे दोनों टुकड़े आपस में जुड रहे होते हैं।
प्रतिरोध वेल्डन (Resistance welding) द्वारा वेल्डन में दमक वेल्डन (Flash welding), चित्ती (Spot), प्रक्षेपी (Projection), सीवन (Seam) और टक्कर (Butt) की विधियाँ मुख्य हैं।
चित्ती वेल्डन (Spot Welding)
वेल्डन की यह विधि वही अपनाई जाती है जहाँ धातु की चादरों के किनारों को एक पर एक रखकर जोड़ना हो। इसका सिद्धांत भी टक्कर के वेल्डन के समान ही है। इस काम के यंत्र में, वेल्डन करनेवाले किनारों को एक दूसरे के ऊपर नीचे रखकर, यंत्र में लगे दो इलेक्ट्रोडों के बीच में रख देते हैं। फिर पैर से एक लीवर को दबाने पर, ऊपरवाला इलेक्ट्रोड नीचे उतरकर संपीडित वायु की शक्ति से उन प्लेटों को दबा देता है और इलेक्ट्रोडों तथा प्लेटों के संपर्क में आते ही, उसमें विद्युत् धारा प्रवाहित होकर प्लेटों में से होती हुई नीचे के इलेक्ट्रोड में प्रवेश करती है, उस समय प्लेटों का वह भाग, जो उन इलेक्ट्रोडों के संपर्क में आता है, गरम होकर ज्यों ही वेल्डन के ताप पर पहुँचता है, उन इलेक्ट्रोडों का दबाव और बढ़ा दिया जाता है, जिससे वे उस स्थान पर आपस में जुड़ जाते हैं और वहाँ एक चित्ती सी पड़ जाती है।
प्रक्षेपी वेल्डन
वेल्डन की इस विधि के सिद्धांत भी वे ही हैं जा चित्ती वेल्डन के हैं, केवल भेद यही है कि इसमें इलेक्ट्रोड से प्राप्त होनेवाली ऊष्मा एक छोटे से बिंदु पर ही केंद्रित कर दी जाती है। वैसे इलेक्ट्रोडों का क्षेत्रफल तो काफी बड़ा होता है। ऊष्मा को केंद्रित करने के लिए एक अथवा दोनों प्लेटों में उभार या गड्ढा बना दिया जाता है। इस विधि से विभिन्न मोटाई के प्लेटों को भी आपस में जोड़ा जा सकता है। इसमे बिंदु इलेक्ट्रोड की अपेक्षा तांम्बे के चपेटे इलेक्ट्रोड्स का प्रयोग करते है l इसमे जॉब पर ऊपर से दाब लगाते है l जिससे प्रछेप बिन्दु के स्थान पर  वायु अंतराल न रहे और धारा परिपथ में न्यूनतम प्रतिरोध हो l
सीवन वेल्डन
यह विधि भी सिद्धांत और क्रिया में चित्ती वेल्डन के समान ही है, अंतर यही है कि इलेक्ट्रोड स्थिर स्तंभ के आकार के होने के बदले बेलनाकार घूमते हुए बनाए जाते हैं और जुड़नेवाले प्लेटों को उनके बीच यंत्र से चलाया जाता है तथा उन बेलनों की विद्युत् धारा आंतरायिक रूप (intermittent) से चटका लगाती हुई चलती है। धारा के प्रवाहित होने और रुकने के समय का अनुपात 1:1 से लेकर 1:10 तक रखा जा सकता है, इस कारण जोड़ ऐसा लगता है मानो डोरे से सी दिया गया हो।
टक्कर विधि
इस विधि में मशीन के एक शिकंजे में एक टुकड़े को पहले स्थिरता से बाँधकर, दूसरे टुकड़े को सरकनेवाले दूसरे शिकंजे में इस प्रकार बाँध देते हैं। कि दोनों को निकट लाने पर जोड़ सही सही बैठ जाए। यह दोनों शिकजे विद्युत्रोधी आवरणों द्वारा ऐ दूसरे से विद्युतरोधी आवरणों द्वारा एक-दूसरे से विद्युतरुद्ध (insulated) रहते हैं और इनमें विद्युत् धारा देने के एक की धारा दूसरे में नहीं जाने पाती। जब सरकनेवाले शिकंजे को धातुपिंड सहित स्थिर शिंकजे की ओर सरकाते हैं, तब इन धातुपिंडों के जुड़नेवाले किनारों का ताप, किनारों के निकट आने पर, विद्युत् धारा के उच्च प्रतिरोध के प्रभाव से एकदम गरम होने के कारण, वेल्डन के ताप तक पहुँच जाता है; फिर किनारों को धीरे-धीरे खूब दबा दिया जाता है और विद्युत् धारा बंद कर दी जाती है।
बाहरी कड़ियाँ
श्रेण:वेल्डन
श्री माधोपुर
श्री माधोपुर (Sri Madhopur) भारत के राजस्थान राज्य के नीमकाथाना जिले में स्थित एक नगर व नगरपालिका है। यह इसी नाम की तहसील का मुख्यालय भी है। इसकी स्थापना 18 अप्रैल 1790 को हुई और इसका नाम सवाई माधो सिंह पर रखा गया। यह अपने मन्दिरों के लिए प्रसिद्ध हुआ था।
विवरण
इस शहर को जयपुर के राजा मान सिंह जी के दिवान साहब श्री कुशाली राम जी बोहरा द्वारा बसाया गया था। इस शहर की बसावट जयपुर शहर के समान है। इस शहर में अनगिनत मंदिर बावडिया, कुए, धर्मशालाए है।
श्री माधोपुर में 35 वार्ड है । यह शहर जयपुर और झुंझुनू के बीच स्थित है। यह अपनी अनाज मण्डी, मार्बल उधोग ,जौ व्यापार, बर्तन व्यापार , हवेलियों और कपड़ा व खादी व्यापार की दृष्टी से अति महत्वपूर्ण है। श्रीमाधोपुर तहसील सीकर जिले की सबसे बड़ी तहसील है । इस शहर की बसावट जयपुर शहर के समान है । इस शहर में प्राचीन काल में निर्मित कई दर्शनीय स्थल है। यह बहुत तेजी से विकसित होता हुआ शहर है । पिलानी-जयपुर न्यू एक्सप्रेसवे श्रीमाधोपुर से होकर गुजरता है । निकट के ही कई कस्बे जैसे खंडेला, रींगस, नीम का थाना, अजीतगढ, मऊ, मूंडरू, खेजरोली , पलसाना और कई गावों के लाखों लोग रोजगार और अन्य सुविधाओं के लिए श्रीमाधोपुर शहर पर आश्रित हैं।
भौगोलिक स्थिति
श्री माधोपुर उत्तरी अक्षांश 27°28′ एवं पूर्वी देशान्तर 75°36′ पर स्थित है। श्री माधोपुर राष्ट्रीय राजमार्ग ११ से 12 किमी दूरी पर स्थित है। नजदिकी रेलवे स्टेशन श्री माधोपुर है और नजदीकी हवाई अड्डा जयपुर का सांगानेर हवाई अड्डा है। यह राजकीय राजधानी नगर जयपुर से 75 किमी दूरी पर स्थित है और राष्ट्रीय राजधानी दिल्ली से 217 किमी दूरी पर स्थित है।
जनसांख्यिकी
2011 की जनगणना के अनुसार श्रीमाधोपुर तहसील की कुल जनसंख्या 5,83,564 है। श्रीमाधोपुर शहर की जनसंख्या 31366 है । जिसमे पुरुष 53% एवं महिलाएँ 47% हैं। श्री माधोपुर की साक्षरता दर 87% है जो राष्ट्रीय औसत 59.5% से अधिक है जिसमें पुरुष साक्षरता 91% एवं महिला साक्षरता 76% है। श्रीमाधोपुर में कुल जनसंख्या का 16% लोग 6 वर्ष से कम आयु के बच्चे हैं। श्रीमाधोपुर तहसील, राज्य का दसवां सबसे बड़ा तहसील है। श्रीमाधोपुर शहर में 35 वार्ड हैं जिनमे से वार्ड नंबर 22,24,01 सबसे बड़े है।
परिवहन
शहर को राजस्थान सरकार के तत्कालीन मंत्री दीपेन्द्र सिंह शेखावत के प्रयासों द्वारा RSRTC डिपो बनाया गया था । पिलानी और जयपुर के बीच स्थित होने के कारण शहर से कई लोक परिवहन बसें निकलती है । शहर का रेलवे स्टेशन भी जिले के सबसे बड़े रेलवे स्टेशनो में से एक है। शहर मे औटो रिक्शा परिवहन का अहम साधन है। शहर से RSRTC  की बसें जयपुर, नई दिल्ली, चंडीगढ़, झुंझुनू, हरिद्वार, इंदौर, सीकर, जोधपुर, अजमेर, कोटा के लिये जाती है, अन्य शहरों व कस्बों के लिये लोक परिवहन बसें उपलब्ध है। श्रीमाधोपुर शहर से राजस्थान के हर शहर व कस्बे के लिए डायरेक्ट बसें उपलब्ध है ।
शिक्षा
शहर में अनेक सरकारी एवं गैर सरकारी शिक्षा संस्थान है जोकि आरबीएसई तथा सीबीएसई व पंडित दीनदयाल उपाध्याय विश्वविद्यालय सीकर से मान्यता प्राप्त है शहर में एक राजकीय संस्कृत कॉलेज तथा एक राजकीय महिला कॉलेज स्थित है. पड़ोस के गांव होल्याकाबास में स्थापित राजकीय उच्च माध्यमिक विद्यालय को ग्रामवासियों एवं राजकीय सहयोग से तत्कालीन प्रधानाचार्य विनोद कुमार शर्मा ने नई ऊँचाइयां दीं.
औधोगिक क्षेत्र
शहर के जालपाली इलाके में RIICO में मार्बल, ग्रेनाइट,स्टील,लोहे,सीमेंट की कई फैक्ट्रीयाँ है। शहर का औधोगिक क्षेत्र काफी बड़े इलाके में फैला है । श्रीमाधोपुर शहर से लगभग 10 किमी दूर स्थित तत्कालीन राजस्थान विधानसभा अध्यक्ष श्री दीपेन्द्र सिंह शेखावत के प्रयासों द्वारा मऊ गांव तक औधोगिक क्षेत्र को बढाया गया है । इस शहर मे बहुत सी बड़ी-बड़ी फैक्ट्री हैं। यह शहर सीमेंट, मार्बल , कोटास्टोन , लोहा इत्यादी के लिये बहुत प्रसिद्ध है ।
अन्य
व कई अन्य डांस,सिंगिंग अकेडमी
पर्यटन स्थल
शहर में मुख्य रूप से हवेली और मंदिर मुख्य पर्यटन स्थल है । शहर में कई मन्दिर बहुत प्राचीन है जो शहर की स्थापना के समय बनवाए गये थे। इन में कुछ मुख्य मंदिर है-
2017 सेहवन आत्मघाती बम विस्फोट
एक आत्मघाती बम विस्फोट पाकिस्तान के सिंध प्रांत में 16 फरवरी 2017 के दिन सूफ़ी संत लाल शहबाज़ कलंदर दरगाह पर हुआ। इस हमले में करीबन 100 लोग की मौत हो गयी और 250 से अधिक लोग घायल हो गये। आईएसआईएस ने इस आत्मघाती हमले की जिम्मेदारी ली। आईएसआईएस ने अपनी समाचार एजेंसी "अमाक" के जरिए हमले की जिम्मेदारी लेते हुए कहा कि आत्मघाती हमलावर ने दरगाह में शिया लोगों को निशाना बनाया।
विस्फोट
विस्फोट सिंध प्रांत के सेहवन कस्बे में स्थित लाल शाहबाज कलंदर दरगाह के भीतर 16 फरवरी 2017, गरुवार को रात में हुआ। एक आत्मघाती हमलावर द्वारा किए गए इस विस्फोट में 70 से अधिक लोगों की मौत हो गई और 150 से अधिक लोग घायल हो गए। हमलावर ‘सुनहरे गेट’ से दरगाह के भीतर दाखिल हुआ और पहले उसने ग्रेनेड फेंका, लेकिन वह नहीं फटा। पुलिस के अनुसार यह धमाका सूफी रस्म ‘धमाल’ के दौरान हुआ। विस्फोट के समय दरगाह के परिसर के भीतर सैकड़ों की संख्या में श्रद्धालु मौजूद थे। आतंकी संगठन आईएसआईएस ने इस हमले की जिम्मेदारी ली। सूफी दरगाह पर यह हमला उस वक्त हुआ जब एक दिन पहले ही पाकिस्तान सरकार ने देश में आतंकी हमलों में हुई बढ़ोतरी को देखते हुए उन सभी तत्वों को ‘मिटाने’ का संकल्प लिया था जो देश में शांति एवं सुरक्षा पर खतरा पैदा कर रहे हैं। शवों को हैदराबाद और जमशोरो के अस्पताल में ले जाया गया। यह दरगाह दूरस्थ इलाके में स्थित है। ऐसे में हैदराबाद, जमशोरो, मोरो, दादू और नवाबशाह से एंबुलेंस, वाहनों और चिकित्सा दलों को मौके पर भेजा गया।अस्पतालों में आपात स्थिति घोषित कर दी गई और बचाव अभियान शुरू कर दिया गया। सेना ने कहा कि सी130 विमान को भी इस काम में लगाया गया है।
परिणाम
सिंध स्थित सूफी दरगाह पर आई एस के आत्मघाती हमले के एक दिन बाद ही पाकिस्तान के सुरक्षाबलों ने दावा किया कि उन्होंने 100 आतंकवादियों को मार गिराया है। पाकिस्तानी आर्मी ने पाकिस्तान-अफगानिस्तान सीमा पर भी सर्च ऑपरेशन शुरू कर दिया। सेना के अधिकारियों ने कहा कि वहां भी कई आतंकवादियों को मारा गया है। सेना के पीआर डिपार्टमेंट द्वारा जारी आंकड़े में बताया गया है कि शुक्रवार को 100 आतंकवादियों को मार गिराया गया और अन्य 46 की पहचान की जा चुकी है।
पैरामिलिटरी रेंजर्स की ओर से जारी बयान में बताया गया कि सिंध प्रांत में चलाए गए ऑपरेशंस में कम से कम 18 आतंकियों को ढेर किया गया। वहीं, पुलिसवालों के मुताबिक, खैबर पख्तूनख्वा प्रांत में भी 11 आतंकी मारे गए। पेशावर के रेगी इलाके में भी एक सर्च ऑपरेशन में तीन आतंकियों को मार गिराया गया। अफगानिस्तान सीमा से सटे एक चेकपोस्ट पर भी आतंकियों के हमले के बाद जवाबी कार्यवाही में चार आतंकी मार गिराए गए। पाकिस्तान के प्रधानमंत्री नवाज शरीफ ने देश में सुरक्षा हालात की समीक्षा के लिए एक उच्चस्तरीय सुरक्षा बैठक की।
लावारिस (1981 फ़िल्म)
लावारिस 1981 में बनी हिन्दी भाषा की नाट्य फ़िल्म है। इसमें अमिताभ बच्चन, ज़ीनत अमान, अमज़द ख़ान और राखी हैं। इसका एक गीत "मेरे अंगने में" बहुत लोकप्रिय हुआ जिसका एक संस्करण छोटी अलका याज्ञिक ने और एक अमिताभ ने गाया। बाद वाला अमिताभ के औरतों के कपड़े पहन के नाचने के लिये मशहूर हुआ।
संक्षेप
धनवान राजकुमार रणवीर सिंह (अमज़द ख़ान) प्रसिद्ध गायिका विद्या (राखी) के साथ गुप्त रूप से संबंध में रहता है। जब रणवीर को पता चलता है कि विद्या उसके बच्चे के साथ गर्भवती है, तो वह रिश्ता छोड़ दूर चला जाता है। बरबाद हुई विद्या एक बच्चे को जन्म देती है और उसका निधन हो जाता है, जिससे गंगू गनपत (श्रीराम लागू) नाम के एक शराबी द्वारा बच्चे की देखभाल की जाती है।
लड़का खराब माहौल में बड़ा होता है और उसका नाम एक आवारा कुत्ते के उपर हीरा रखा जाता है। हीरा एक शराब की दुकान में काम करता है और वो उससे खुश है; लेकिन उसकी गाढ़ी कमाई गंगू शराब पर उड़ा देता है। वह महेन्द्र सिंह (रंजीत)) के लिए काम करता है और मोहिनी (ज़ीनत अमान) से प्यार करता है, जो उसके लावारिस होने के कारण उससे कोई लेना-देना नहीं चाहती। इससे हीरा तंग होकर चला जाता है और अब अपने पिता के यहाँ नौकरी करने लगता है। लेकिन सवाल यह है कि जब वह अपने पिता से मिलेगा तो हीरा की क्या प्रतिक्रिया होगी और वह अपने पिता को कैसे पहचान पाएगा?
भुरीवाले
सतगुरु ब्रह्म् सागर जी महाराज (भुरीवाले) का जन्म गांव: रामपुर तहसील: श्री आन्द्पुर साहिब, जिला: रुपनगर (पंजाब) मे हुआ था। आप बड़े ही तेजस्वी संत थे |आप भुरीवाले (गरिबदासी) साम्प्रदा के संस्थापक भी थे | आप जी का उप नाम भुरीवाले के नाम से प्रसिद्ध हुआ| आप अक्सर एक काली कम्बली ओड़ा रखते थे जिसे पंजाबी भाषा में भूरी कहते है |आपने ने अपने जीवन काल में कई चमत्कार किये तथा आचार्य गरीब दास जी की अमृत वाणी का प्रचार पंजाब, हिमाचल तथा हरियाणा में किया | आप अपने जीवन में सतगुरु गरीब दास जी के जन्म स्थान छुडानी धाम जिला :झज्जर (हरियाणा) को बड़ा ही उच्च स्थान देते थे | आप ने पंजाब के पछडे इलाके में गरीब दास जी की बानी से लोगो को अच्छे संस्कार दिए जिस से वेह एक अच्छे इंसान बन सके |
आप के आचार्य श्री गरीबदास जी की बानी का निचोड़ जो की एक आरती के रूप में है जिस में प्राथना प्रमुख है जो आज हर गरीबदासी संधिया के समय बड़े ही आदर तथा प्रेम के साथ करते है |आप ने आचार्य श्री गरीबदास जी के भव्य विशाल मंदिर का निर्माण छुडानी धाम में आपने सामने करवाया तथा लोगो को वाणी के ज्ञान से जुड़ने की सलाह दी |आज इन की साम्प्रदा में इन के सुयोग्य शिष्य स्वामी लाल दास जी के नाम पर उनके उतराधिकारी स्वामी ब्रह्मानंद जी भुरीवालो ने समाज कल्याण के लिए रोपड़, होशिअरपुर, नवा शहर तथा हिमाचल प्रदेश के कई इलाको में गरीब लोगो के लिए हस्पताल, स्कुल तथा कई डिग्री कॉलेज भी खोले, इस के साथ साथ गौ की रक्षा के लिए कई गौशाल्ल्ये भी खोली |जिस को महाराज भुरीवाले ट्रस्ट द्वारा सुचालू रूप से वर्तमान गुरगद्दीनशीं वेदांत आचार्य स्वामी चेतना नन्द जी भुरीवाले बड़े ही सुचालू रूप से चला रहे है तथा समाज कल्याण हेतु कई कार्य भी कर रहे है | आप भी अपनी गुरु परम्परा की तरह आचार्य श्री गरीबदास जी महाराज की वाणी का प्रचार देश में ही नहीं बल्कि विदेशो में भी फैला रहे है |
अधिक जानकारी हेतु
https://web.archive.org/web/20190903215739/http://satsahib.org/
एरिका फर्नान्डिज
एरिका फर्नान्डिज (जन्म 7 मई 1993) एक भारतीय अभिनेत्री और मॉडल हैं, जो कि कुछ रंग प्यार के ऐसे भी में डॉ. सोनाक्षी बोस और कसौटी जिंदगी के में प्रेरणा शर्मा के किरदार के लिए जानी जाती हैं।
प्रारम्भिक जीवन
फ़र्नेंडेस का जन्म राल्फ फ़र्नांडिस और लवीना फ़र्नांडीस से कर्नाटक राज्य के कोंकणी मंगलोरियन कैथोलिक परिवार में हुआ था। उनका जन्म और पालन-पोषण मुंबई के कुर्ला में हुआ था। उन्होंने अपनी स्कूली पढ़ाई होली क्रॉस हाई स्कूल, कुर्ला से की और सिस कॉलेज, सायन से अपना प्री-डिग्री कोर्स पूरा किया। उसने सेंट एंड्रयूज कॉलेज, बांद्रा से बीएडग्री में दाखिला लिया था; हालांकि, उसने मॉडलिंग में अपना करियर बनाने के लिए अपनी पढ़ाई बंद कर दी।
करियर
फिल्म करियर
2010 के बाद से, फेमिना मिस महाराष्ट्र 2011 जैसी प्रतियोगिताओं में भाग लिया है।
6 अक्टूबर 2017 को कैथीरावन, विजीथिरुरिल्ड के साथ उनकी विलंबित फिल्म और कृष्णा, वेंकट प्रभु और सारा अर्जुन सहित कलाकारों की टुकड़ी के बीच उनकी विशेषता देखी गई।
टेलीविजन करियर
2016 में, फर्नांडीस ने सोनी टीवी के कुच रंग प्यार के ऐसे भी में से अपनी टेलीविजन करियर की शुरुआत की, जिसमें उन्होंने डॉ सोनाक्षी बोस के किरदार में शहीर शेख के साथ नज़र आए थे। उनका प्रदर्शन और शेख के साथ उनकी जोड़ी को सराहा गया।
2018 से वर्तमान तक, वह स्टार प्लस की कसौटी ज़िन्दगी की में पार्थ समथान और करन सिंह ग्रोवर के साथ प्रेरणा शर्मा का किरदार निभा रही हैं।
धातु चद्दर
धातु को पतली समतल टुकड़ों के रूप में रूपान्तरित करना धातु चद्दर (Sheet metal) कार्य कहलाता है।
मिल्की गाँव, भगवानपुर (बेगूसराय)
मिल्की भगवानपुर, बेगूसराय, बिहार स्थित एक गाँव है।
आंड्रा, विजयनगरम
आंड्रा (Andra) भारत के आन्ध्र प्रदेश राज्य के विजयनगरम ज़िले में स्थित एक गाँव है।
अर-रूम
सूरा अर-रुम (इंग्लिश: Ar-Rum) इस्लाम के पवित्र ग्रन्थ कुरआन का 30 वां सूरा या अध्याय है। इसमें 60 आयतें हैं।
नाम
सूरा अर-रुम या सूरा अर्-रूम का नाम पहली ही आयत के शब्द “रूमी पराजित हो गए हैं" से उद्धृत है।
अवतरणकाल
मक्कन सूरा अर्थात् पैग़म्बर मुहम्मद के मक्का के निवास के समय अवतरित हुई।
आरम्भ ही में कहा गया है, “रूमी क़रीब के भू-भाग में पराजित हो गए हैं।” उस समय अरब से मिले हुए सभी अधिकृत भू-भाग पर ईरानियों का प्रभुत्व सन् 615 ई. में अपनी पूर्णता को पहुंचा था। इसलिए विशुद्ध रूप से यह कहा जा सकता है कि यह सूरा उसी वर्ष अवतरित हुई थी और यह वही वर्ष था जिसमें हबशा की हिजरत की गई थी।
ऐतिहासिक पृष्ठभूमि
मौलाना सैयद अबुल आला मौदूदी लिखते हैं कि जो भविष्यवाणी इस सूरा की आरम्भिक आयतों में की गई है, वह कुरआन मजीद के ईश्वरीय वाणी होने और मुहम्मद (सल्ल.) के सच्चे रसूल होने का अत्यन्त स्पष्ट साक्ष्यों में से एक है इसे समझने के लिए आवश्यक है कि उन ऐतिहासिक घटनाओं पर एक विस्तृत दृष्टि डाली जाए जो इन आयतों से संबंध रखती हैं । नबी (सल्ल.) की नुबूवत (पैग़म्बरी) से आठ वर्ष पूर्व की घटना है कि कैसरे-रूम मॉरीस (Maurice) के विरुद्ध विद्रोह हुआ और एक व्यक्ति फ़ोकास (Phocas) ने राजसिंहासन पर अधिकार जमा लिया, (और कैसर को उसके बाल - बच्चों सहित क़त्ल कर दिया।) इस घटना से ईरान के सम्राट खुसरू परवेज़ को रूम पर आक्रमण करने के लिए बहुत ही अच्छा नैतिक बहाना मिल गया क्योंकि कैसर मॉरीस उसका उपकारकर्ता था।
अतएव सन् 603 ई. में उसने रूम राज्य के विरुद्ध युद्ध आरम्भ कर दिया और कुछ ही वर्षों में वह फ़ोकास की सेनाओं को निरन्तर पराजित करता हुआ (बहुत भीतर घुस गया।) रूम के राजदरबारियों ने यह देखकर कि फ़ोकास देश को नहीं बचा सकता, अफ़्रीक़ा के गवर्नर से सहायता की माँग की। उसने अपने बेटे हिरक़्ल ( Heraclius ) को एख शक्तिशाली बेड़े के साथ कुस्तुनतीनिया भेज दिया । उसके पहुँचते ही फ़ोकास पदच्युत् कर दिया गया , उसके स्थान पर हिरपल कैसर बनाया गया।
यह सन् 610 ई. की घटना है। और यह वही वर्ष है जिसमें नबी (सल्ल.) अल्लाह की ओर से नुबूवत के पद पर आसीन हुए। ख़ुसरू परवेज़ ने फ़ोकास की पदच्युति और वध के बाद भी लड़ाई जारी रखी और अब इस युद्ध को उसने मजूसियत और मसीहियत ( पारसी धर्म तथा ईसाई धर्म ) के युद्ध का रंग दे दिया (वह विजेता के रूप ने आगे बढ़ता रहा । यहाँ तक कि ) सन् 614 ई. में बैतुल मदिस पर अधिकार जमाकर ईरानियों में ईसाई दुनिया पर क़ियामत ढा दी। इस विजय के बाद एक वर्ष के भीतर ही ईरानी सेनाएँ उर्दुन, फ़िलीस्तीन और प्रायद्वीप सीना के पूरे क्षेत्र पर अधिकार जमाकर मिस्र की सीमाओं तक पहुँच गई। यह वह समय था जब मक्का मुअज़्ज़मा में एक और उससे कई दर्जा अधिक ऐतिहासिक महत्त्व रखनेवाला युद्ध (कुन और इस्लाम का युद्ध) छिड़ गया था। और नौबत यहाँ तक पहुँच गई थी कि सन् 615 ई. में मुसलमानों की एक बड़ी संख्या को अपना घर-बार छोड़कर हबशा के ईसाई राज्य में (जिससे रूम की शपथ-मित्रता थी ) शरण लेनी पड़ी। उस समय ईसाई रूम पर (अग्नि-पूजक) ईरान के प्रभुत्व की चर्चा हर ज़बान पर थी। मक्के के बहुदेववादी ख़ुशियाँ मना रहे थे और इसे मुसलमानों (के विरुद्ध उसकी सफलता की एक मिसाल और शगुन ठहरा रहे थे।) इन परिस्थितियों में कुरआन मजीद की यह सूरा अवतरित हुई और इसमें वह भविष्यवाणी की गई (जो इसकी आरम्भिक आयतों में उल्लिखित है।) इसमें एक के बदले दो भविष्यवाणियाँ थी।
एक यह कि रूमियों को विजय प्राप्त होगी, दूसरी यह कि मुसलमानों की भी उसी समय विजय होगी। देखने में दूर - दूर तक कहीं इसके लक्षण पाए नहीं जाते थे कि इनमें से कोई एक भविष्यवाणी भी कुछ थोड़े वर्षों में पूरी हो जाएगी। अतएव कुरआन की ये आयतें जब अवतरित हुई तो मक्का के काफ़िरों ने इसकी खूब हँसी उड़ाई । (किन्तु सात-आठ वर्ष के पश्चात् ही परिस्थितियाँ बिलकुल बदल गई।) सन् 622 ई. में इधर नबी (सल्ल.) हिजरत करके मदीना तैबा पदार्पण कर गए और उधर कैसर हिरल्ल ( ईरान पर जवाबी हमला करने के लिए) चुपके से कुस्तुनतीनिया से कालासागर के मार्ग से तराबजून की ओर चल पड़ा। सन् 623 ई. में आर्मीनिया से (अपना हमला) शुरू करके दूसरे वर्ष सन् 624 ई. में उसने आज़रबाइजान में घुसकर ज़रतुश्त के जन्म स्थान अर्मीया (Clorumia) को तबाह कर दिया और ईरानियों के सबसे बड़े अग्निकुण्ड की ईंट-से-ईंट बजा दी। ईश्वरीय शक्ति का चमत्कार देखिए कि यही वह वर्ष था जिसमें मुसलमानों को बद्र के स्थान पर पहली बार बहुदेववादियों के मुकाबले में निर्णायक विजय प्राप्त हुई। इस प्रकार वे दोनों भविष्यवाणियाँ जो सूरा रूम में की गई थीं, दस वर्ष की अवधि समाप्त होने से पहले एक साथ पूरी हो गई।
विषय और वार्ता
मौलाना सैयद अबुल आला मौदूदी लिखते हैं कि इस सूरा में वार्ता का आरम्भ इस बात से किया गया है कि आज रूमी पराजित हो गए हैं, किन्तु थोड़े वर्ष न बीतने पाएँगे कि पासा पलट जाएगा और जो पराजित है वह - विजयी हो जाएगा। इस भूमिका से इस भाव की अभिव्यक्ति हुई कि मानव अपनी बाह्य दृष्टि के कारण वही कुछ देखता है जो बाह्य रूप से उसकी आँखों के सामने होता है , किन्तु इस बाह्य के आवरण के पीछे जो कुछ है उसकी उसे ख़बर नहीं होती । जब दुनिया के ज़रा-ज़रा - से मामलों में (मनुष्य अपनी बाह्य दृष्टि के कारण ) ग़लत अनुमान लगा बैठता है तो फिर समग्र जीवन के मामले में सांसारिक जीवन के बाह्य पर भरोसा कर बैठना कितनी बड़ी भूल है। इस प्रकार रूम और ईरान के मामले से अभिभाषण का रूख़ परलोक के विषय की ओर फिर जाता है और निरन्तर 27 आयत तक विभिन्न ढंग से यह समझाने की कोशिश की जाती है कि परलोक संभव भी है , बुद्धिसंगत भी है और आवश्यक भी है। इस सिलसिले में परलोक को प्रमाणित करते हुए जगत् के जिन लक्षणों को साक्ष्य के रूप में प्रस्तुत किया गया है वे ठीक वही लक्षण हैं जो एकेश्वरवाद को प्रमाणित करते हैं। इस लिए आयत 41 के आरंभ से अभिभाषण का रुख़ एकेश्वरवाद की पुष्टि और बहुदेववाद के खण्डन की ओर फिर जाता है और बताया गया है कि बहुदेववाद जगत् की प्रकृति और मानव की प्रकृति के विरुद्ध है। इसलिए जहाँ भी मनुष्य ने इस गुमराही को अपनाया है वहीं बिगाड़ और उपद्रव खड़ा हुआ है। इस अवसर पर फिर उस महाबिगाड़ की ओर, जो उस समय संसार के दो सबसे बड़े राज्यों के मध्य युद्ध के कारण पैदा हो गया था , संकेत किया गया है और यह बताया गया है कि यह बिगाड़ भी बहुदेववाद के परिणामों में से है। वार्ता के समापन पर मिसाल के रूप में लोगों को समझाया गया है कि जिस प्रकार निर्जीव पड़ी हुई भूमि अल्लाह की भेजी हुई वर्षा से सहसा जी उठती है , उसी प्रकार अल्लाह की भेजी हुई प्रकाशना और नुबूवत भी निर्जीव पड़ी हुई मानवता के हित में एक दयालुता-वृष्टि है। इस अवसर से लाभ उठाओगे तो यही अरब की सूनी भूमि ईश्वरीय दया से लहलहा उठेगी। लाभ न उठाओगे तो अपने ही को हानि पहुँचाओगे ।
सुरह अर-रुम का अनुवाद
अल्लाह के नाम से जो दयालु और कृपाशील है।
29|1|30|1|अलिफ़॰ लाम॰ मीम॰
30|2|रूमी निकटवर्ती क्षेत्र में पराभूत हो गए हैं।
30|3|और वे अपने पराभव के पश्चात शीघ्र ही कुछ वर्षों में प्रभावी हो जाएँगे।
30|4|हुक्म तो अल्लाह ही का है पहले भी और उसके बाद भी। और उस दिन ईमानवाले अल्लाह की सहायता से प्रसन्न होंगे।
30|5|वह जिसकी चाहता है, सहायता करता है। वह अत्यन्त प्रभुत्वशाली, दयावान है
30|6|यह अल्लाह का वादा है! अल्लाह अपने वादे का उल्लंघन नहीं करता। किन्तु अधिकतर लोग जानते नहीं
30|7|वे सांसारिक जीवन के केवल वाह्य रूप को जानते हैं। किन्तु आख़िरत की ओर से वे बिलकुल असावधान है
30|8|क्या उन्होंने अपने आप में सोच-विचार नहीं किया? अल्लाह ने आकाशों और धरती को और जो कुछ उनके बीच है सत्य के साथ और एक नियत अवधि ही के लिए पैदा किया है। किन्तु बहुत-से लोग अपने प्रभु के मिलन का इनकार करते हैं
30|9|क्या वे धरती में चले-फिरे नहीं कि देखते कि उन लोगों का कैसा परिणाम हुआ जो उनसे पहले थे? वे शक्ति में उनसे अधिक बलवान थे और उन्होंने धरती को उपजाया और उससे कहीं अधिक उसे आबाद किया जितना उन्होंने आबाद किया था। और उनके पास उनके रसूल प्रत्यक्ष प्रमाण लेकर आए। फिर अल्लाह ऐसा न था कि उनपर ज़ुल्म करता। किन्तु वे स्वयं ही अपने आप पर ज़ुल्म करते थे
30|10|फिर जिन लोगों ने बुरा किया था उनका परिणाम बुरा हुआ, क्योंकि उन्होंने अल्लाह की आयतों को झुठलाया और उनका उपहास करते रहे
30|11|अल्लाह की सृष्टि का आरम्भ करता है। फिर वही उसकी पुनरावृति करता है। फिर उसी की ओर तुम पलटोगे
30|12|जिस दिन वह घड़ी आ खड़ी होगी, उस दिन अपराधी एकदम निराश होकर रह जाएँगे
30|13|उनके ठहराए हुए साझीदारों में से कोई उनका सिफ़ारिश करनेवाला न होगा और वे स्वयं भी अपने साझीदारों का इनकार करेंगे
30|14|और जिस दिन वह घड़ी आ खड़ी होगी, उस दिन वे सब अलग-अलग हो जाएँगे
30|15|अतः जो लोग ईमान लाए और उन्होंने अच्छे कर्म किए, वे एक बाग़ में प्रसन्नतापूर्वक रखे जाएँगे
30|16|किन्तु जिन लोगों ने इनकार किया और हमारी आयतों और आख़िरत की मुलाक़ात को झुठलाया, वे लाकर यातनाग्रस्त किए जाएँगे
30|17|अतः अब अल्लाह की तसबीह करो, जबकि तुम शाम करो और जब सुबह करो।
30|18|- और उसी के लिए प्रशंसा है आकाशों और धरती में - और पिछले पहर और जब तुमपर दोपहर हो
30|19|वह जीवित को मृत से निकालता है और मृत को जीवित से, और धरती को उसकी मृत्यु के पश्चात जीवन प्रदान करता है। इसी प्रकार तुम भी निकाले जाओगे
30|20|और यह उसकी निशानियों में से है कि उसने तुम्हें मिट्टी से पैदा किया। फिर क्या देखते है कि तुम मानव हो, फैलते जा रहे हो
30|21|और यह भी उसकी निशानियों में से है कि उसने तुम्हारी ही सहजाति से तुम्हारे लिए जोड़े पैदा किए, ताकि तुम उसके पास शान्ति प्राप्त करो। और उसने तुम्हारे बीच प्रेंम और दयालुता पैदा की। और निश्चय ही इसमें बहुत-सी निशानियाँ है उन लोगों के लिए जो सोच-विचार करते हैं
30|22|और उसकी निशानियों में से आकाशों और धरती का सृजन और तुम्हारी भाषाओं और तुम्हारे रंगों की विविधता भी है। निस्संदेह इसमें ज्ञानवानों के लिए बहुत-सी निशानियाँ है
30|23|और उसकी निशानियों में से तुम्हारा रात और दिन का सोना और तुम्हारा उसके अनुग्रह की तलाश करना भी है। निश्चय ही इसमें निशानियाँ है उन लोगों के लिए जो सुनते है
30|24|और उसकी निशानियों में से यह भी है कि वह तुम्हें बिजली की चमक भय और आशा उत्पन्न करने के लिए दिखाता है। और वह आकाश से पानी बरसाता है। फिर उसके द्वारा धरती को उसके निर्जीव हो जाने के पश्चात जीवन प्रदान करता है। निस्संदेह इसमें बहुत-सी निशानियाँ है उन लोगों के लिए जो बुद्धि से काम लेते हैं
30|25|और उसकी निशानियों में से यह भी है कि आकाश और धरती उसके आदेश से क़ायम है। फिर जब वह तुम्हे एक बार पुकारकर धरती में से बुलाएगा, तो क्या देखेंगे कि सहसा तुम निकल पड़े
30|26|आकाशों और धरती में जो कोई भी उसी का है। प्रत्येक उसी के निष्ठावान आज्ञाकारी है
30|27|वही है जो सृष्टि का आरम्भ करता है। फिर वही उसकी पुनरावृत्ति करेगा। और यह उसके लिए अधिक सरल है। आकाशों और धरती में उसी मिसाल (गुण) सर्वोच्च है। और वह अत्यन्त प्रभुत्वशाली, तत्वदर्शी हैं
30|28|उसने तुम्हारे लिए स्वयं तुम्हीं में से एक मिसाल पेश की है। क्या जो रोज़ी हमने तुम्हें दी है, उसमें तुम्हारे अधीनस्थों में से, कुछ तुम्हारे साझीदार है कि तुम सब उसमें बराबर के हो, तुम उनका ऐसा डर रखते हो जैसा अपने लोगों का डर रखते हो? - इसप्रकार हम उन लोगों के लिए आयतें खोल-खोलकर प्रस्तुत करते हैं जो बुद्धि से काम लेते हैं। -
30|29|नहीं, बल्कि ये ज़ालिम तो बिना ज्ञान के अपनी इच्छाओं के पीछे चल पड़े। तो अब कौन उसे मार्ग दिखाएगा जिसे अल्लाह ने भटका दिया हो? ऐसे लोगो का तो कोई सहायक नहीं
30|30|अतः एक ओर का होकर अपने रुख़ को 'दीन' (धर्म) की ओर जमा दो, अल्लाह की उस प्रकृति का अनुसरण करो जिसपर उसने लोगों को पैदा किया। अल्लाह की बनाई हुई संरचना बदली नहीं जा सकती। यही सीधा और ठीक धर्म है, किन्तु अधिकतर लोग जानते नहीं।
30|31|उसकी ओर रुजू करनेवाले (प्रवृत्त होनेवाले) रहो। और उसका डर रखो और नमाज़ का आयोजन करो और (अल्लाह का) साझी ठहरानेवालों में से न होना,
30|32|उन लोगों में से जिन्होंने अपनी दीन (धर्म) को टुकड़े-टुकड़े कर डाला और गिरोहों में बँट गए। हर गिरोह के पास जो कुछ है, उसी में मग्न है
30|33|और जब लोगों को कोई तकलीफ़ पहुँचती है तो वे अपने रब को, उसकी ओर रुजू (प्रवृत) होकर पुकारते है। फिर जब वह उन्हें अपनी दयालुता का रसास्वादन करा देता है, तो क्या देखते है कि उनमें से कुछ लोग अपने रब का साझी ठहराने लगे;
30|34|ताकि इस प्रकार वे उसके प्रति अकृतज्ञता दिखलाएँ जो कुछ हमने उन्हें दिया है। "अच्छा तो मज़े उड़ा लो, शीघ्र ही तुम जान लोगे।"
30|35|(क्या उनके देवताओं ने उनकी सहायता की थी) या हमने उनपर ऐसा कोई प्रमाण उतारा है कि वह उसके हक़ में बोलता हो, जो वे उसके साथ साझी ठहराते है
30|37|क्या उन्होंने विचार नहीं किया कि अल्लाह जिसके लिए चाहता है रोज़ी कुशादा कर देता है और जिसके लिए चाहता है नपी-तुली कर देता है? निस्संदेह इसमें उन लोगों के लिए निशानियाँ है, जो ईमान लाएँ
30|38|अतः नातेदार को उसका हक़ दो और मुहताज और मुसाफ़िर को भी। यह अच्छा है उनके लिए जो अल्लाह की प्रसन्नता के इच्छुक हों और वही सफल है
30|39|तुम जो कुछ ब्याज पर देते हो, ताकि वह लोगों के मालों में सम्मिलित होकर बढ़ जाए, तो वह अल्लाह के यहाँ नहीं बढ़ता। किन्तु जो ज़कात तुमने अल्लाह की प्रसन्नता प्राप्त करने के लिए दी, तो ऐसे ही लोग (अल्लाह के यहाँ) अपना माल बढ़ाते है
30|42|कहो, "धरती में चल-फिरकर देखो कि उन लोगों का कैसा परिणाम हुआ जो पहले गुज़रे है। उनमें अधिकतर बहुदेववादी ही थे।"
30|43|अतः तुम अपना रुख़ सीधे व ठीक धर्म की ओर जमा दो, इससे पहले कि अल्लाह की ओर से वह दिन आ जाए जिसके लिए वापसी नहीं। उस दिन लोग अलग-अलग हो जाएँगे
30|44|जिस किसी ने इनकार किया तो उसका इनकार उसी के लिए घातक सिद्ध होगा, और जिन लोगों ने अच्छा कर्म किया वे अपने ही लिए आराम का साधन जुटा रहे हैं
30|45|ताकि वह अपने उदार अनुग्रह से उन लोगों को बदला दे जो ईमान लाए और उन्होंने अच्छे कर्म किए। निश्चय ही वह इनकार करनेवालों को पसन्द नहीं करता। -
30|46|और उसकी निशानियों में से यह भी है कि शुभ सूचना देनेवाली हवाएँ भेजता है (ताकि उनके द्वारा तुम्हें वर्षा की शुभ सूचना मिले) और ताकि वह तुम्हें अपनी दयालुता का रसास्वादन कराए और ताकि उसके आदेश से नौकाएँ चलें और ताकि तुम उसका अनुग्रह (रोज़ी) तलाश करो और कदाचित तुम कृतज्ञता दिखलाओ
30|47|हम तुमसे पहले कितने ही रसूलों को उनकी क़ौम की ओर भेज चुके हैं और वे उनके पास खुली निशानियाँ लेकर आए। फिर हम उन लोगों से बदला लेकर रहे जिन्होंने अपराध किया, और ईमानवालों की सहायता करना तो हमपर एक हक़ है
30|48|अल्लाह ही है जो हवाओं को भेजता है। फिर वे बादलों को उठाती हैं; फिर जिस तरह चाहता है उन्हें आकाश में फैला देता है और उन्हें परतों और टुकड़ियों का रूप दे देता है। फिर तुम देखते हो कि उनके बीच से वर्षा की बूँदें टपकी चली आती है। फिर जब वह अपने बन्दों में से जिनपर चाहता है, उसे बरसाता है। तो क्या देखते है कि वे हर्षित हो उठे
30|49|जबकि इससे पूर्व, इससे पहले कि वह उनपर उतरे, वे बिलकुल निराश थे
30|50|अतः देखों अल्लाह की दयालुता के चिन्ह! वह किस प्रकार धरती को उसके मृत हो जाने के पश्चात जीवन प्रदान करता है। निश्चय ही वह मुर्दों को जीवत करनेवाला है, और उसे हर चीज़ का सामर्थ्य प्राप्ति है
30|51|किन्तु यदि हम एक दूसरी हवा भेज दें, जिसके प्रभाव से वे उस (खेती) को पीली पड़ी हुई देखें तो इसके पश्चात वे कुफ़्र करने लग जाएँ
30|52|अतः तुम मुर्दों को नहीं सुना सकते और न बहरों को अपनी पुकार सुना सकते हो, जबकि वे पीठ फेरे चले जो रहे हों
30|53|और न तुम अंधों को उनकी गुमराही से फेरकर मार्ग पर ला सकते हो। तुम तो केवल उन्हीं को सुना सकते हो जो हमारी आयतों पर ईमान लाएँ। तो वही आज्ञाकारी हैं
30|54|अल्लाह ही है जिसनें तुम्हें निर्बल पैदा किया, फिर निर्बलता के पश्चात शक्ति प्रदान की; फिर शक्ति के पश्चात निर्बलता औऱ बुढापा दिया। वह जो कुछ चाहता है पैदा करता है। वह जाननेवाला, सामर्थ्यवान है
30|56|किन्तु जिन लोगों को ज्ञान और ईमान प्रदान हुआ, वे कहते, "अल्लाह के लेख में तो तुम जीवित होकर उठने के दिन ठहरे रहे हो। तो यही जीवित हो उठाने का दिन है। किन्तु तुम जानते न थे।"
30|57|अतः उस दिन ज़ुल्म करनेवालों को उनका कोई उज़्र (सफाई पेश करना) काम न आएगा और न उनसे यह चाहा जाएगा कि वे किसी यत्न से (अल्लाह के) प्रकोप को टाल सकें
30|58|हमने इस क़ुरआन में लोगों के लिए प्रत्येक मिसाल पेश कर दी है। यदि तुम कोई भी निशानी उनके पास ले आओ, जिन लोगों ने इनकार किया है, वे तो यही कहेंगे, "तुम तो बस झूठ घड़ते हो।"
30|59|इस प्रकार अल्लाह उन लोगों के दिलों पर ठप्पा लगा देता है जो अज्ञानी है
किरीट शांतिलाल पारिख
किरीट शांतिलाल पारिख  को सन २००९ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये दिल्ली राज्य से हैं।
कुकुरदेव मंदिर,खपरी,दुर्ग
कुकुरदेव मंदिर छत्तीसगढ़ राज्य के बालोद जिले से 8 किलोमीटर दूरी पर खपरी नामक गाँव में स्थित है। यह स्मारक छत्तीसगढ़ राज्य द्वारा संरक्षित है।
उसरी नदी
उसरी नदी, बराकर नदी की एक सहायक नदी, यह खड़ी घाटी से नीचे बहती है। इस नदी का उद्गम गिरिडीह जिले के खरगडीहा और चर्घरा गांवो के आस-पास के कई छोटी जलधाराओं से होती है।
बूढेश्वर शिव मंदिर तथा चतुर्भुजी मंदिर,धमधा,दुर्ग
बूढेश्वर शिव मंदिर तथा चतुर्भुजी मंदिर छत्तीसगढ़ राज्य के दुर्ग जिले में धमधा नगर में स्थित है। यह स्मारक छत्तीसगढ़ राज्य द्वारा संरक्षित है।
क्सेनोफोन
एथेंस के ज़ेनोफ़न या क्सेनोफोन (प्राचीन यूनानी : Ξενοφῶν; 430 से संभवतः 355 या 354 ईसा पूर्व) एक यूनानी सैन्य नेता, दार्शनिक और इतिहासकार थे, जिनका जन्म एथेंस में हुआ था । 30 साल की उम्र में, ज़ेनोफ़न को एकेमेनिड साम्राज्य की सबसे बड़ी यूनानी भाड़ोत्री सेनाओं में से एक, दस हजार का सेनाध्य्यक्ष चुना गया, जिसने 401 ईसा पूर्व में कूच कर बेबीलोन पर कब्ज़ा करने के करीब आ गया। जैसा कि सैन्य इतिहासकार थियोडोर एराल्ट डॉज ने लिखा है, "सदियों से इस योद्धा की प्रतिभा को पार करने के लिए कुछ भी नहीं पाया गया है"। ज़ेनोफ़ॉन ने कई सुप्रचालनिक ऑपरेशनों के लिए मिसाल कायम की, और युद्ध में रणनीतिक पार्श्विक प्रसाधन और भुलावा युद्धाभ्यास का वर्णन करने वाले पहले लोगों में से एक था।
शीतयुद्ध
संयुक्त राज्य अमेरिका और सोवियत रूस के बीच उत्पन्न तनाव की स्थिति को शीत युद्ध के नाम से जाना जाता है।
द्वितीय विश्वयुद्ध के दौरान संयुक्त राज्य अमेरिका, ब्रिटेन और सोवियत संघ ने कन्धे से कन्धा मिलाकर धूरी राष्ट्रों- जर्मनी, इटली और जापान के विरूद्ध संघर्ष किया था। किन्तु युद्ध समाप्त होते ही, एक ओर ब्रिटेन तथा संयुक्त राज्य अमेरिका तथा दूसरी ओर सोवियत संघ में तीव्र मतभेद और असहयोग की भावना उत्पन्न होने लगी । बहुत जल्द ही इन मतभेदों ने तनाव की भयंकर स्थिति उत्पन्न कर दी।
रूस के नेतृत्व में साम्यवादी और अमेरिका के नेतृत्व में पूँजीवादी देश दो खेमों में बँट गये। इन दोनों पक्षों में आपसी टकराहट आमने सामने कभी नहीं हुई, पर ये दोनों गुट इस प्रकार का वातावरण बनाते रहे कि युद्ध का खतरा सदा सामने दिखाई पड़ता रहता था। बर्लिन संकट, कोरिया युद्ध, सोवियत रूस द्वारा आणविक परीक्षण, सैनिक संगठन, हिन्द चीन की समस्या, यू-2 विमान काण्ड, क्यूबा मिसाइल संकट कुछ ऐसी परिस्थितियाँ थीं जिन्होंने शीतयुद्ध की अग्नि को प्रज्वलित किया। सन् १९९१ में सोवियत रूस के विघटन से उसकी शक्ति कम हो गयी और शीतयुद्ध की समाप्ति हो गयी।
शीतयुद्ध का अर्थ
जैसा कि इसके नाम से ही स्पष्ट है कि यह अस्त्र-शस्त्रों का युद्ध न होकर धमकियों तक ही सीमित युद्ध है। इस युद्ध में कोई वास्तविक युद्ध नहीं लड़ा गया। यह केवल परोक्ष युद्ध तक ही सीमित रहा। इस युद्ध में दोनों महाशक्तियों ने अपने वैचारिक मतभेद ही प्रमुख रखे। यह एक प्रकार का कूटनीतिक युद्ध था जो महाशक्तियों के संकीर्ण स्वार्थ सिद्धियों के प्रयासों पर ही आधारित रहा।
के.पी.एस. मैनन के अनुसार - शीत युद्ध दो विरोधी विचारधाराओं - पूंजीवाद और साम्यवाद (Capitalism and Communism), दो व्यवस्थाओं - बुर्जुआ लोकतन्त्र तथा सर्वहारा तानाशाही (Bourgeoise Democracy and Proletarian Dictatorship), दो गुटों - नाटो और वार्सा समझौता, दो राज्यों - अमेरिका और सोवियत संघ तथा दो नेताओं - जॉन फॉस्टर इल्लास तथा स्टालिन के बीच युद्ध था जिसका प्रभाव पूरे विश्व पर पड़ा।
इस प्रकार कहा जा सकता है कि शीतयुद्ध दो महाशक्तियों के मध्य एक वाक युद्ध था जो कूटनीतिक उपायों पर आधारित था। यह दोनों महाशक्तियों के मध्य द्वितीय विश्वयुद्ध के बाद उत्पन्न तनाव की प्रत्यक्ष अभिव्यक्ति था। यह वैचारिक युद्ध होने के कारण वास्तविक युद्ध से भी अधिक भयानक था।
शीतयुद्ध की उत्पत्ति
शीतयुद्ध के लक्षण द्वितीय विश्वयुद्ध के दौरान ही प्रकट होने लगे थे, जब दोनों महाशक्तियां अपने-अपने संकीर्ण स्वार्थों को ही ध्यान में रखकर युद्ध लड़ रही थी और परस्पर सहयोग की भावना का दिखावा कर रही थी। जो सहयोग की भावना युद्ध के दौरान दिखाई दे रही थी, वह युद्ध के बाद समाप्त होने लगी थी और शीतयुद्ध के लक्षण स्पष्ट तौर पर उभरने लग गए थे, दोनों गुटों में ही एक दूसरे की शिकायत करने की भावना बलवती हो गई थी। इन शिकायतों के कुछ सुदृढ़ आधार थे। ये पारस्परिक मतभेद ही शीतयुद्ध के प्रमुख कारण थे, शीतयुद्ध की उत्पत्ति के प्रमुख कारण निम्नलिखित हैं-
शीत युद्ध के विकास का प्रथम चरण
इस समय के दौरान शीतयुद्ध का असली रूप उभरा। अमेरिका व सोवियत संघ के मतभेद खुलकर सामने आए। इस काल में शीत युद्ध को बढ़ावा देने वाली प्रमुख घटनाएं निम्नलिखित हैं-
शीत युद्ध के विस्तार का दूसरा चरण
इस समय में दोनों महाशक्तियों के व्यवहार में कुछ बदलाव आने की सम्भावना दिखाई देने लगी। इस युग में दोनों देशों के नेतृत्व में परिवर्तन हुआ। सोवियत संघ में स्तालिन की मृत्यु के बाद खुश्चेव ने शासन सम्भाला और अमेरिका में राष्ट्रपति आइजन हावर ने शासन की बागडोर अपने हाथ में ली। सोवियत संघ की तरफ से दोनों देशों के मध्य मधुर सम्बन्ध स्थापित करने के प्रयास अवश्य हुए लेकिन उनका कोई सकारात्मक परिणाम नहीं निकला और अमेरिका तथा सोवियत संघ में शीत युद्ध का तनाव जारी रहा। इस दौरान कुछ घटनाएं घटी जिन्होंने शीत युद्ध को बढ़ावा दिया।
इस प्रकार इस युग में शीत युद्ध को बढ़ावा देने वाली कार्यवाहियां दोनों तरफ से हुई। लेकिन दोनों महाशक्तियों ने शीत युद्ध के तनाव को कम करने की दिशा में भी कुछ प्रयास किए। ख्रुश्चेव ने दोनों देशों के मध्य सम्बन्ध मधुर बनाने और तनाव कम करने के लिए 15 सितम्बर से 28 सितम्बर 1959 तक अमेरिका की यात्रा की। 5 सितम्बर 1963 को अमेरिका, सोवियत संघ और ब्रिटेन के बीच ‘मास्को आंशिक परीक्षण निषेध सन्धि’ (Moscow Partial Test Ban Treaty) हुई। इससे शीत युद्ध को समाप्त करने का सकारात्मक कदम कहा गया। गुटनिरपेक्ष आन्दोलन ने भी इस दौरान शीत युद्ध को कम करने का प्रयास किया लेकिन इन सभी प्रयासों के परिणाम नकारात्मक ही रहे और दोनों महाशक्तियों में तनाव बना रहा।
शीत युद्ध के विकास का तीसरा चरण
1962 में क्यूबा संकट के बाद शीत युद्ध के वातावरण में कुछ नरमी आई और दोनों गुटों के मध्य व्याप्त तनाव की भावना सौहार्दपूर्ण व मित्रता की भावना में बदलने के आसार दिखाई देने लग गए। इससे दोनों देशों के मध्य मधुर सम्बन्धों की शुरुआत होने के लक्षण प्रकट होने लगे। इस नरमी या तनाव में कमी को 'दितान्त' (Détente) या 'तनावशैथिल्य' की संज्ञा दी जाती है।
दितान्त ने शीतयुद्ध से उत्पन्न पुराने अंतरराष्ट्रीय सम्बन्धों का परिदृश्य बदलने लगा और विश्व में शांतिपूर्ण वातावरण का जन्म हुआ। इससे संयुक्त राष्ट्र संघ की भूमिका में भी वृद्धि हुई और परमाणु युद्ध के आतंक से छुटकारा मिला।
शीत युद्ध के विकास का अन्तिम काल
1970 के दशक का दितान्त अफगानिस्तान संकट के जन्म लेते ही नए प्रकार के शीत युद्ध में बदल गया। इस संकट को 'दितान्त की अन्तिम शवयात्रा' कहा जाता है। इससे दितान्त की समाप्ति हो गई और दोनों शक्तियों में लगभग एक दशक तक रहने वाला तनाव शैथिल्य के दिन लग गए और पुराने तनाव फिर से बढ़ने लगे। इसकी उत्पत्ति के प्रमुख कारण निम्नलिखित हैंः
पेस्ट्री
पेस्ट्री (pastry) आटा, पानी और आहार वसा (जैसे कि मक्खन) से बनी खाने की कोई मीठी या नमकीन चीज़ होती है। मीठी पेस्ट्रियों में अक्सर चीनी, दूध और अण्डे भी डलते हैं। पेस्ट्रियाँ और डबलरोटी में एक महत्वपूर्ण अंतर यह है कि पेस्ट्रियों में वसा की मात्रा अधिक होती है, जिस कारणवश वे भुरभुरे या परतों के रूप में तोड़े जा सकते हैं।
शीतयुद्ध
शीत युद्ध के विकास का अन्तिम काल
इन सभी कारणों से नए शीत का जन्म हुआ और दितान्त का अन्त हो गया। इससे अंतरराष्ट्रीय सम्बन्धों में नई खटास पैदा हुई अमेरिका ने खाड़ी सिद्धान्त के द्वारा विश्व शान्ति के लिए खतरा पैदा कर दिया। इस नए शीत युद्ध ने विश्व को तृतीय विश्व युद्ध के कगार पर लाकर खड़ा कर दिया। इससे दितान्त की हानि हुई और निशस्त्रीकरण को गहरा धक्का लगा। इससे तनाव के केन्द्र अफगानिस्तान, कम्पूचिया, निकारागुआ आदि देश हो गए। यह युद्ध विचारधारा विरोधी न होकर सोवियत संघ विरोधी था। इसके अभिकर्ता अमेरिका और सोवियत संघ न होकर ब्रिटेन, फ्रांस व चीन भी थे। इस युद्ध ने सम्पूर्ण विश्व का वातावरण ही दूषित कर दिया। इसने बहुध्रुवीकरण को जन्म दिया और अंतरराष्ट्रीय संबंधों में नई चुनौतियों को पेश किया।
पेस्ट्री
पेस्ट्री आटा, पानी और शॉर्टिंग (मक्खन या चरबी सहित ठोस वसा) की लुई है जो स्वादिष्ट या मीठा हो सकता है। मीठी पेस्ट्री को अक्सर बेकर्स कन्फेक्शनरी के रूप में वर्णित किया गया है। शब्द "पेस्ट्री" आटा, चीनी, दूध, मक्खन, शॉर्टिंग, बेकिंग पाउडर और अंडे जैसी सामग्री से बने कई प्रकार के बेक्ड उत्पादों का सुझाव देता है। छोटे टार्ट और अन्य मीठे बेक्ड उत्पादों को पेस्ट्री कहा जाता है। आम पेस्ट्री व्यंजनों में पाई, टार्ट्स, क्विचेस, क्रोइसैन और पेस्टी शामिल हैं।
शीतयुद्ध
अंतरराष्ट्रीय राजनीति पर शीत-युद्ध का प्रभाव
शीतयुद्ध ने 1946 से 1989 तक विभिन्न चरणों से गुजरते हुए अलग-अलग रूप में विश्व राजनीति को प्रभावित किया। इसने अमेरिका तथा सोवियत संघ के मध्य तनाव पैदा करने के साथ-साथ अन्य प्रभाव भी डाले। इसके अंतरराष्ट्रीय सम्बन्धों पर निम्नलिखित प्रभाव पड़े-
पेस्ट्री
कीमियगीरी
गेहूं के आटे और कुछ वसा की प्राकृतिक विशेषताओं का उपयोग करके विभिन्न प्रकार की पेस्ट्री बनाई जाती हैं। जब गेहूं के आटे को पानी में मिलाकर सादा आटा गूंथ लिया जाता है, तो इसमें लस की लड़ें बनती हैं, जो ब्रेड को कड़क और लोचदार बनाती हैं। एक विशिष्ट पेस्ट्री में, हालांकि, यह कड़कपन अवांछित है, इसलिए ग्लूटेन की वृद्धि को धीमा करने के लिए वसा या तेल मिलाया जाता है। पेस्ट्री के आटे का भी उपयोग किया जा सकता है, क्योंकि इसमें आम तौर पर मैदा या ब्रेड के आटे की तुलना में प्रोटीन का स्तर कम होता है।
शीतयुद्ध
अंतरराष्ट्रीय राजनीति पर शीत-युद्ध का प्रभाव
इस तरह कहा जा सकता है कि शीतयुद्ध ने अंतरराष्ट्रीय सम्बन्धों पर व्यापक प्रभाव डाले। इसने समस्त विश्व का दो गुटों में विभाजन करके विश्व में संघर्ष की प्रवृति को बढ़ावा दिया। इसने शक्ति संतुलन के स्थान पर आतंक का संतुलन कायम किया। लेकिन नकारात्मक प्रभावों के साथ-साथ इसके कुछ सकारात्मक प्रभाव भी पड़े। इससे तकनीकी और प्राविधिक विकास का मार्ग प्रशस्त हुआ। इससे यथार्थवादी राजनीति का आविर्भाव हुआ और विश्व राजनीति में नए राज्यों की भूमिका को भी महत्वपूर्ण माना जाने लगा।
पेस्ट्री
इतिहास
पेस्ट्री बनाने की यूरोपीय परंपरा को अक्सर पपड़ीदार लुई के शॉर्टक्रस्ट युग का पता लगाया जा सकता है जो प्राचीन काल में भूमध्यसागरीय क्षेत्र में उपयोग में थे। प्राचीन भूमध्य सागर में, रोमन, ग्रीक और फोनीशियन सभी के पास अपनी कलिनरी परंपराओं में फिलो-शैली के पेस्ट्री थे। 5वीं शताब्दी ईसा पूर्व में लिखे गए एरिस्टोफेन्स के नाटकों में, फलों से भरी छोटी पेस्ट्री सहित मिठाइयों का उल्लेख है ye
पेस्ट्री शेफ
पेस्ट्री शेफ सामग्री के साथ बेकिंग, सजावट और स्वाद के लिए कलिनरी क्षमता और रचनात्मकता के संयोजन का उपयोग करते हैं। कई बेक की हुई वस्तु के लिए बहुत समय और ध्यान देने की आवश्यकता होती है। प्रस्तुतिकरण, पेस्ट्री और मिष्ठान तैयार करने का महत्वपूर्ण पहलू है। कार्य में अक्सर शारीरिक मांग बनी रहती  है, जिसमें बारीकियों पर ध्यान देने और लंबे घंटों की आवश्यकता होती है।  पेस्ट्री शेफ भी मेनू में डालने के लिए नए व्यंजन बनाने के लिए जिम्मेदार हैं, और वे रेस्तरां, बिस्ट्रो, बड़े होटल, कैसीनो और बेकरी में काम करते हैं। पेस्ट्री बेकिंग आमतौर पर मुख्य रसोई से थोड़े अलग क्षेत्र में की जाती है। रसोई का यह भाग पेस्ट्री, मिठाइयाँ और अन्य बेक वस्तुओ बनाने का प्रभारी है।
रोटा पानी, भिकियासैण तहसील
रोटा पानी, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गढड़ा
गढड़ा (Gadhada) भारत के गुजरात राज्य के बोटाद ज़िले में स्थित एक नगर है। यह घेला नदी के किनारे बसा हुआ है और अपने स्वामीनारायण मंदिर के लिए प्रसिद्ध है।
अलप्पत श्रीधर मेनन
अलप्पत श्रीधर मेनन को सन २००९ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये केरल राज्य से हैं।
कटक (भूविज्ञान)
कटक (ridge) ऐसी भूवैज्ञानिक स्थलाकृती होती है जिसमें धरती, बर्फ़ या किसी अन्य स्थाकृतिक सामग्री का एक उभरा हुआ और तंग अंश कुछ दूरी तक लगातार चले। उदाहरण के लिये पर्वतमालाओं के अक्सर पर्वतों के शिखरों पर लम्बी दूरी तक कटक की आकृति मिलती है, जो समभ्व है कि शिखरों के बीच ज़रा कम ऊँचाई की हो, लेकिन आसपास की धरती से स्पष्ट ऊँची प्रतीत होती है।